
'T'I let you be in my dreams 
if I can be in yours.' 
I said that. 

Bob Dylan 


D. 11.7. og 12.7. 1978 gav Bob Dylan to koncerter i Scandinavium i Gåteborg. Bob Dylan sang, 
spillede på guitar og mundharmonika. Med sig havde han et band bestående af Billy Cross, 
single-guitar, Ian Wallace, trommer, Alan Pasqua, orgel og piano, Jerry Scheff, bas, Steven Soles, 
guitar og sang, David Mansfield, violin og mandolin, Steve Douglas, saxofon og fløjte, Bobbye Hall, 
bongotrommer og tamburin, og Helena Springs, Jo Ann Harris og Carolyn Dennis, sang. Bob Dylan 
besøgte sidst Skandinavien i 1966. 





Ekstra Bladet 11.7.1978: 


Vi har ventet tålmodigt. Vi har sunget ham og 
vi har nynnet ham og vi har husket ham og vi 
har kendt ham som den der lærte os det hele. Vi 
har siddet aften efter aften foran højttalerne og 
nat efter nat. Vi er vågnet op til ham og vi er 
gået i seng med ham på læberne og i hele 
kroppen. Vi har talt om ham og vi har mødt 
hinanden igennem ham og vi har elsket til ham 
og han har gennemstrømmet os og åbnet os. 
Og i aften står han på scenen i Gåteborg. 

Vi har mundharmonikaen i øret, vi har 
tamburinen i arme og ben, vi har guitaren som 
en rytme når vi går, og konstant kører orglet i 
vores bevidsthed. I de slørede nattegader 
vandrer vi om med trommerne i tindingen, i 
dagens gennemsigtighed ses vi overalt med 
taknemlighed og trøstesløshed. Og stadig 
danser vi til så violinen og nu saxofonen. 

Vi lærte ikke vores forældres salmevers i 
skolegården over opvasken i 1965, vi fik aldrig 
vores papirer i orden eller mødte op ved noget 
eksamensbord, vi sked på de gamles 
adgangskort til Peugeot og Mercedes og 
sommerhus og checkhæfte, men vi fik råd til 
Highway 61,0g vi kunne B/onde On Blonde 
udenad, og når det blev lyst og nattens sidste 
smøg blev skoddet og morgenens første blev 
tændt genlød John Wesley Harding med sin blege 
nervøsitet i den blå røg. 


Og på vores nethinder billederne: Bob Dylan i 
sne i New York 1963, Bob Dylan med 
solbriller til pressekonference 1965, Bob Dylan 
der spiller tennis med George Harrison 1969, 
Bob Dylan i bjergene 1970, Bob Dylan i 
mørket foran lysene 1974, og i aften, Bob 
Dylan på scenen i Gåteborg. 

Og vi bevæger os om i en verden af hans 
tekster. Vi går ned ad Strøget og det er en linie i 
en sang, vi læser i avisen og det er omkvædet, vi 
rejser og snakker og tænker og ser TV og går i 
biografen, og vi går på arbejde og spiser frokost 
og blir klogere, og det hele sker i et rum, hvor 
den ene væg er hans sanges ord igen og igen 
som en melodi, vi har haft i os så længe at den 
er Os. 

Som en blind der fik sit syn tilbage, som en 
dunk benzin til en traktor, som dét mørke der 
tænder nattens stjerner, var det for os da vi 


hørte første indkald til vores nye univers, den 
glade tid, nu så tåget i kikkertens omvendte øje. 
Der var Beatles, der var Rolling Stones, og der 
var blomster og farver og øreringe og 
pandebånd og Jimi Hendrix. Men det var Bob 
Dylan der åbnede døren — uden at vide det. Og 
i aften står han på scenen i Gåteborg. 


Det var i 1961 Bob Dylan spillede i 
folkeklubben i New York. Det var i 1961 Bob 
Dylan med kasket og guitar sang folkesangene. 
Og det var i 1961 Bob Dylan sagde goddag til 
CBS og til pladestrømmen: 

1962 med sangen til Woody Guthrie. 1963 
med solokoncert og digtet til Woody Guthrie, 
1963 med Freewheelin', og det regnede og vi 
marcherede i islandske sweatre og diskuterede 
og demonstrerede. Og 1964 og Joan Baez og 
igen 1964, hvor det var den anden side vi fik: 
poesien og det ynglende. Og 1965 med 
rock'n'roll og akustisk hånd i hånd. Og han gav 
os en moral og cowboystøvlerne kom frem og 
en særlig måde at bevæge sig på, med en nede 
fra undergrunden og op i himlen let, 
altrummende rytme i kroppen i græsset. Igen 
1965 — og værsgo: rockhistoriens plade, 
Highway 61 Revisited. Og vi flippede i 
København og vi flippede i London og vi 
flippede i Amsterdam og vi flippede i 
Stockholm og vi flippede i New York. Og 
Dylan ud og rejse. Se filmen og nervøsiteten, 
rastløsheden, spændingen. Og i aften står han 
på scenen i Gåteborg. 

1966: Blonde On B/onde, lisså godt, eller bedre, 
eller lisså godt. Og nu havde vi lungerne fulde. 
Nu var vi fyldte af Dylan. Dylan-væggen lyste. 
Dylan-rummet åndede. Dylan-blodet rasede. 
Og verden var stor. Og vi fandt ud af hvor stor 
den var. Og Dylan på motorcykel d. 29. juli. I 
luften. Af cyklen. Uheldet og telegrammerne og 
rygterne om død: Jesus-Dylan på kult-korset, 
som alle de andre fra Brian Jones til Jimi 
Hendrix. Men Dylan døde ikke. Ingen Jesus, 
ikke noget kors. Men Woodstock og Big Pink 
og kælderbåndene med The Band. Og pausen 
indtil 1968 med John Wesley Harding, stille, stille. 
Og ærligheden. Og 1969, hvor vi ikke troede 
vores egne ører: country-Dylan, familie-Dylan 
med Johnny Cash og indspillet i Nashville. Og 
1969 med 200.000 tilhørere og Bob Dylan på 
Isle of Wight. Og kærlighed og kun kærlighed. 








Og 1970 selvportrættet. »Han gør grin med 
os.« Jørgen Mylius i P3. Igen 1970 New 
Morning. Ægte Dylan, skrev alle aviserne. Det 
er historie. Det er vores historie. 

1971 Bangla Desh-koncert i New York med 
George Harrison og Ringo. 1973 og igen 1973. 
Og 1974 ud på turné — som dengang. De gamle 
sange med den nye stemme og The Band og 
rock'n'roll. Planet Waves med hilsen til Ginsberg 
og live-plade fra turneen. Og i aften står han på 
scenen i Gåteborg. 

1975 Blood On The Tracks. 1976 Desire. Violin 
og Mexico. Og i månedsvis på farten med 
Rolling Thunder Revue. Joan Baez igen. Og et 
TV-show og en LP: Hard Rain. 1977 film og 


Bob Dylan træder ind på scenen 
og bifaldet slår ham i møde 

— fordi det er vores historie 

Lys på Dylan 

lys på drømmen, nu kaldet 60'erne 
hér, igen og personificeret 

— fordi det er vores historie 
Tamburin-manden med visionerne 
kæder af rim og billeder 

rum efter rum gennemrejst og 
beskrevet 

— fordi det er vores historie 
Digteren der slap ud 

til kærlighed og i live 

med en klarhed og en viden 

— fordi det er vores historie 

Bob Dylan træder ind på scenen 
og vi rejser os i sæderne 

— fordi det er vores historie 

fiasko. Og 1978 turné og succes og plade: Søreet 
Lega/ (fantastisk) og turné igen: London, Paris, 
Goteborg. Og Billy Schwartz, der nu hedder 
Cross, er med på pladen og er med på turneen. 
Billy Schwartz, som vi hørte i timevis i 
København i Huset og i Saltlageret og i 
Fælleden, tilkaldt med guitar af Dylan. 


Vi er fremme, vi er der. Vi har ventet 
tålmodigt. Særtoget kører i dag. Bob Dylan i 
levende live. Bob Dylan /ive. Han gav osen 
drøm, han gav os vores billeder og en 
kærlighed. Og i aften står han på scenen i 
Gåteborg. 











Vi havde vores anelser, efter Far East-turen, og i det hele taget: det måtte jo 
ske, eller hvad? Og vi diskuterede mulige byer, hvis han nu kom til Europa 
igen — efter alle årene, omskiftelserne, sangene, pladerne, nætterne og | 
drømmene: London? Paris? Tel Aviv? Rom? Amsterdam? København? Vi 
havde vores anelser, men alligevel, da det stod i avisen var det ikke til at tro: 
endelig. Endelig /ive. Endelig lige foran. Og ringe til hinanden. Og køen i 
Knabrostræde allerede dagen før. Og ekspresnoteringen optaget hele 
eftermiddagen. Bob Dylan i.Skandinavien for første gang i 12 år. Og 
ventetiden med spændingen og gætterierne: Hvordan ville koncerten blive? Og 
ekstra-koncerten? Hvilke sange ville han spille? Hvordan ville han se ud? 
Hvem ville han have med? OK, der var andet vi tænkte på ind imellem, men 
hele tiden spekulerede vi på Dylan og havde vores anelser om aftnerne i 


Gåteborg .… 





I timerne i toget og i bilerne derop snakkede vi og sov vi og vågnede og tænkte 
vi, at nu var dagen der, nu stod han der i aften, og landskabet fløj forbi, de 
svenske græsmarker med køer, de svenske klipper, havet og de svenske 
træhuse, by efter by, og forventningerne var kørt op til en stille ekstase, 
dæmpet af arbejdstræthed, nu også dét, støjen og døden i skulderen og 
bevidstheden, som dengang ikke kunne bremse nogen iver, og nu kun har gjort 
det hele mere nærværende den anden vej omkring... Og vi læste aviser og 
drak dåseøl, og der var Dylan-feber på skinnerne og på landevejene, tusindvis 
af hjul i samme retning, med samme mål: Gåteborg og parkerne, kanalerne, 
hotellerne og hallen … 

Kom ikke og fortæl os, at Dylan er død. At han ikke længere er Dylan. Kom 
ikke og fortæl os, at I er kommet for at høre mundharmonikaen og den hæse, 
akustiske, nervøse Dylan i en piratoptagelse fra 1963. Kom ikke med angsten 
for Las Vegas og ordet show eller entertainment. Dylan er Dylan, og det var 
Dylan der sang protestlåtarne på The Times They Åre A'Changin'. Dylan er 
Dylan, og det er Dylan der synger dem i dag, som rockmusik, med saxofon og 
drøn på og violin og Billy Cross på guitar — og hvad så? Kom ikke og fortæl os, 
at Dylan er død. At han ikke længere er Dylan. Dylan er Dylan. Så enkelt er 
det. 


Lad os flippe igen 

på Blonde On Blonde — 
Lad os flippe på 

mørket og natten og 
mareridtet og skyggerne — 
Lad os flippe igen 

på Blonde On Blonde — 
Lad os flippe på 
solbrillerne, læderjakken 
det kogende blod — 

Lad os flippe igen 

på Blonde On Blonde — 
Stenet stemme, orgel 
tung rytme, langstrakt 
uendelig og voksende — 

Og klokken blev 8 og vi stimlede ind 12.000 mennesker, og der var 
cowboybukser og der var silke og der var hele udstyret af hippier og forældre 
og stilheden i salen og forvirringen med at finde sin plads, og der var 
programmerne og der var badges med Dylan og plakater udenfor og med inde, 
og der var denne her stemning af at nu dæmpes lyset og nu kommer orkesteret 
ind. Den pludselige larm og de sidste mennesker løbende rundt og musikken 
som en bølge og forventningens jubel, og så, så Dylan og mere larm og mere 
jubel og piften og klappen, ikke så svært at forstå. Love Crazy sang han, ny sang. 
Og det var Dylan. Hvilket band, og hvilken lyd! Fornemmelsen af at nu sad vi 
der, nu kørte koncerten... 

Og han var ankommet natten før, havde mellemlandet i København, været 
træt. Ingen journalister, ingen fotografer. Og rapporterne i aviserne dagen 
efter, billederne ved ankomsten, nøje studeret af os alle, halstørklædet, 
læderjakken, body-guards og en cola. En autograf skrevet og straks 
fotograferet, det nye fænomen, Bob-watching, praktiseret fra første minut, nu i 
Goteborg, i går i Paris, London, Nurnberg. Og interviewet til dansk TV — 
udsendt mens vi stadig var deroppe, men helt klart da vi så det om lørdagen. 
Spørger man dumt, får man svar derefter. Uroen, det undvigende blik. 
Mylderet omkring ham. Udstrålingen. Og hele natten spillede han med Billy 
Cross på hotellet, hvor nye sange blev gennemprøvet og blev til. Goteborg 
invaderet: fra de første tog om morgenen, busser, biler og de fyldte særtog op 
ad dagen. Gaderne vrimlede med freaks og ex-freaks til klokken blev 8… 

Og han spillede de gamle numre med det nye stærke band, og han spillede de 
nye numre med det nye stærke band. Og vi kendte numrene som vores egen 
verden, og heldigvis forandrer den sig og står ikke stille på det samme sted. 
Nye udgaver af næsten dem alle, nogle i samme rytme, de fleste ikke, alle 
anderledes og dog de samme... Mærkeligt at være så tæt på Bob Dylan. 
Mærkelig fornemmelse af at dér står han, digteren, sangeren: døgnene, nu snart 
hele hvet.… 


Først og fremmest hans udstråling — 

som musikken som sangene som teksterne 
— som vi havde forestillet os den 

Først og fremmest hans personlighed — 
nærværende, overvældende, klar 

— som vi havde forestillet os den 

Først og fremmest auraen omkring ham — 
autoriteten, selvfølgen, virkningen 

— som vi havde forestillet os den 

Først og fremmest hans karisma — 

som musikken som sangene som teksterne 
— som vi havde forestillet os den 

Bob Dylan på guitar, skiftevis med og uden solbriller, med mundharmonikaen 
og stemmen, første sæt hvide bukser med sorte lyn, læderjakken, vest, hvid 
skjorte, andet sæt sorte bukser med hvide lyn, jæderjakken, vest, hvid skjorte og 
til sidst uden jakken, svedt, under hele showet kontrolleret, med de dér 
vaklende trin, den dér akavede scenedans, bøjet over guitaren, ikke mange ord 
imellem numrene, et enkelt zhank you eller to, koncentreret, serverende sang 
efter sang, rodende rundt omkring mikrofonen, forbløffende virkning på 
mørket omkring ham og projektøren. Sortsminket omkring øjnene, hvidt 
ansigt, rødpudrede kinder, næsten ikke til at se; lige ind fra gaden, lige kommet 
forbi, men, ja, det er en scene, vi er på brædderne, folk forventningsfulde, 
værsgo: alle jeres sange... 

Billy Cross på single-guitar, Billy Cross i 
jakkesæt og elegant med sin guitar, sølvhår og 
smilende, smidig, genial. Vi var i forvejen 
vilde med ham, før: i København, nu: ved 
siden af Bob Dylan. Og han udtalte til 
aviserne, at det var fantastisk at spille med 
Dylan, og vi var en hel Billy Cross fan-club i 
salen, der syntes at han spillede fantastisk med 
Dylan, og vi så ham gå ud af hotellet, senere, 
efter koncerten, nede på Kungsports Avenyn, 
hvor vi stod i smnågrupper, ubeslutsomme og 
svævende, mens raggarne hujede forbi frem 
og tilbage i deres gamle dollargrin med 
kassettebåndoptagerne i natteluften. Og Billy 
Cross var lykkelig, og hvem var ikke lykkelig 
for Billy Cross, den syngende guitar, den 
talende guitar, den smukke, hvirvlende, sikre, 
elastiske, legende, kontante, flydende 
single-guitar? 

Bob Dylans mundharmonika 

— vores ikke-sproglige kvarterer 
omkring Indre By 

Bob Dylans mundharmonika 

— alt dét særtogets rejsende 

forsøgte at forklare Mette Fugl 

Bob Dylans mundharmonika 

— spændingen under Kungsparkens træer 
om eftermiddagen imellem de ventende 
Bob Dylans mundharmonika 

— ikke hjernen, ikke følsomheden 

i traditionel forstand, men netop 

Bob Dylans mundharmonika 























Bandet spillede sammen, og det spillede sammen med Bob Dylan, og glæden 
lyste fra hvert eneste ansigt, stolte, eller bare 1 godt humør over sammenspillet, 
hvornår har Dylan spillet med et bedre band? Vi vil huske lyden, vi vil huske 
de enkelte, tilfældige, der var med. Vi vil huske 4// A/ong The Watchtower, 
version Gåteborg, som vi husker Jimi Hendrix' version, tre gange solo Billy 
Cross over i solo David Mansfield, guitarhøjdepunkt over i violinhøjdepunkt, 
og Dvlan imellem dem. Vi vil huske reggae-udgaven af Don't Think Twice, 1f's 
Al Right, vi vil huske den langsomme I Want Yon, vil vi huske Like A Rø/ling 
Stone lige på, vi vil huske hans bevægelser på Ba//ad Of A Thin Man, vi vil 

huske pigerne 1 deres gospelkjoler, og vi vil huske saxofonisten, »the genius of 
the band«, som Dylan introducerede ham, vi vil huske de gamle numre og vi 
vil huske de nve, vi vil huske Bobbye Halls tamburin på Mr. Tambourine Man, 
og vi vil huske Maszers OfW'ar, aftenens single, overraskende, swingende, 
overvældende, rockende, aktuel og flot og smertefuld. 














Og vi sad i Dylans univers, som i et stort rumskib sejlende i natten, og vi var 
høje af lyden, skæve af teksterne igen, drejet på af alle menneskene i dette rum, 
og som sidste nummer inden ekstranumrene sang han Forever Young, og det var 
hvad han, da, var, og hvad vi, da, var, og det var indlysende, at mørket da 
tændtes af lys, som en stjernehimmel, som en hilsen. Så ligetil: lysene, mørket, 
nuet der strakte sig ud over tiden, og en gestus for at fastholde det … 

Og med ekstranumrene i ørerne, Changing Of The Guards og The Times They Åre 
A'Changin', flokkedes vi i sommernatten, busserne ventede, bilerne startede, 
mængden spredtes, langsomt, som for ikke at sige farvel, og søvnen på 
hotellerne, i parkerne, på bagsæderne, inden dagen i Gåteborg, frokost i det fri 
med Guldtuborg fra systembolaget, ture langs og på kanalerne, udveksling af 
oplevelsen, og tilbage klokken 8 igen til anden koncert, til det hele én gang til, 
stemningen igen inden, forventningerne nu skruet endnu højere op, endnu 
mere Dylan i luften, og endnu mere rock og nærvær. De samme numre på nær 
nogle få, det samme show, men detaljerne forskellige, dem vi diskuterede hele 
natten på hotelværelserne og i busserne og særtogene endnu en gang. Hvilket 
party på Room 61, sprutten næsten unødvendig for branderten, stemmerne, 
udsigten, ansigterne, vittighederne, flaskerne, smøgerne, forbindelseslinierne, 
skæbnen, historien, vennerne, luftlagene …. 

Og vi var høje på Dylan 
da vi vågnede 

og vi var høje på Dylan 
da vi kørte hjem — 

Og han kommer igen 

og han er her hele tiden 
som vi hele tiden er her 
og kommer igen og blir høje — 
Dylan er opløftende 

og det er opløftende 

at vågne op og køre hjem 
og være høj — 

